

REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0 OPĆINA TOVARNIK**

**NAČELNICA OPĆINE**

KLASA:022-05/14-02/39

URBROJ:2188/12-03/01-14-1

Tovarnik, 17. 12. 2014.

**VIJEĆNICIMA OPĆINSKOG VIJEĆA**

**OPĆINE TOVARNIK**

**- svima-**

PREDMET: **Prijedlog Smjernica za organizaciju i razvoj sustava zaštite i**

**spašavanja na području Općine Tovarnik u 2015. godini**

PREDLAGATELJ: **Načelnica Općine Tovarnik i** **Stožer zaštite i spašavanja Općine Tovarnik**

PRAVNA OSNOVA: **čl.28.st.1. alineja 1. Zakona o zaštiti i spašavanju**

**(NN 174/04, 79/07, 38/09 i 127/10)**

NADLEŽNOST ZA DONOŠENJE: **Općinsko vijeće**

TEKST PRIJEDLOGA: **u prilogu**

OBRAZLOŽENJE: **na sjednici Općinskog vijeća**

**NAČELNIK STOŽERA**

**Ruža Veselčić Šijaković**



REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0OPĆINA TOVARNIK**

**OPĆINSKO VIJEĆE**

KLASA: 021-05/14-03/35

URBROJ: 2188/12-04-14-1

Tovarnik, 23.12.2014.

Temeljem čl. 31. Statuta Općine Tovarnik ( Službeni vjesnik Vukovarsko-srijemske županije br. 4/13, 14/13 ) čl. 28. st. 1. Zakona o zaštiti i spašavanju ( NN br. 174/04, 79/07 ), Općinsko vijeće Općine Tovarnik, na svojoj 10. sjednici održanoj dana 23. 12. 2014., donosi:

**SMJERNICE ZA ORGANIZACIJU I RAZVOJ SUSTAVA ZAŠTITE I SPAŠAVANJA NA PODRUČJU OPĆINE TOVARNIK**

**U 2015. GODINI**

Sukladno razmjeru opasnosti, prijetnji i posljedica nesreća, većih nesreća i katastrofa utvrđenih Procjenom ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća, a **s ciljem** zaštite i spašavanja ljudi, materijalnih dobara, te okoliša, kao i ravnomjernog razvoja svih nositelja sustava zaštite i spašavanja (civilna zaštita, vatrogasne postrojbe i zapovjedništva, udruge građana od značaja za zaštitu i spašavanje, službe i pravne osobe koje se zaštitom i spašavanjem bave u okviru redovne djelatnosti), **donose se** Smjernice za organizaciju i razvoj sustava za zaštitu i spašavanje u 2015. godini.

Smjernice se odnose na sljedeće subjekte:

**1. CIVILNA ZAŠTITA** (stožer zaštite i spašavanja, općinska postrojba CZ opće namjene)

Sukladno Procjeni ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća, Planu zaštite i spašavanja i Planu civilne zaštite, koji proistječu iz navedene Procjene, Srednjoročnom planu razvoja, osobnoj i materijalnoj formaciji, te usklađeno s osiguranim financijskim sredstvima u proračunu, a **s ciljem** razvoja vlastitih sposobnosti djelovanja službi i pravnih osoba kojima je zaštita i spašavanje ljudi i materijalnih dobara redovita djelatnost, **potrebno je:**

- izraditi/ažurirati Procjenu ugroženosti, te Planove ZiS kao i Plan CZ

* provesti osposobljavanje tima CZ opće namjene
* izvršiti smotriranje tima CZ u prvoj polovici 2015. godine
* opremiti smještajne kapacitete s priručnim ležajevima za smještaj povrijeđenih i starijih osoba i djece
* opremiti određene smještajne kapacitete s priručnim nosilima za evakuaciju ozlijeđenih

**Navedene aktivnosti opremanja Stožer za zaštitu i spašavanje će izvršavati u ovisnosti s financijskim mogućnostima općine.**

**2. VATROGASTVO (** vatrogasna zapovjedništva i postrojbe )

Za dobrovoljnu vatrogasnu postrojbu, sukladno njenim vlastitim programima i razvojnim projektima, **u Proračunu**, u skladu s mogućnostima, **osigurati sredstva za:**

* **nabavku kombi vozila za potrebe prijevoza vatrogasaca**
* **nabavku vatrogasne opreme** (interventna odijela i tehnička sredstva)
* **razvoj kadrovskih kapaciteta** (priprema novih vatrogasaca za polaganje stručnog ispita)
* **planirane vježbe** (planirano je 4 vježbe i smotra vatrogasaca za područje Općine Tovarnik za Dane općine 13.06.2015. ili u drugim prilikama)
* **sustav organizacije i djelovanja** (dežurstava za vrijeme žetve)
* **redovne preglede i servisiranje uređaja i opreme**
* **izgradnju nove zgrade DVD-a** u kojoj bi bila smještena oba vatrogasna vozila i kombi vozilo za prijevoz vatrogasaca

**3. SKLONIŠTA – PROSTORI ZA SKLANJANJE**

Kako na području Općine Tovarnik nema izgrađenih skloništa osnovne, pojačane i dopunske zaštite, potrebno je planirati sredstva u Proračunu **za prilagodbu podrumskih i drugih smještajnih kapaciteta u javnim objektima**. Za navedene namjene u narednoj godini izdvojiti dostatna financijska sredstva kojima bi se, u navedenim prostorima, osigurala rasvjeta, vodovodna mreža, klupe za sjedenje, deke i ležaljke i drugo, s ciljem stvaranja uvjeta za sklanjanje ljudi i materijalnih dobara u slučaju prirodnih i civilizacijskih (tehničko-tehnoloških) katastrofa i velikih nesreća.

**4. UDRUGE GRAĐANA OD ZNAČAJA ZA ZAŠTITU I SPAŠAVANJE**

**Na području Općine Tovarnik udruge od značaja za zaštitu i spašavanje su**:

* „Vinko Paulski“ – humanitarna udruga,
* „Vepar“ Tovarnik – lovačka udruga,
* „Zec“ Ilača- lovačka udruga
* „Optimus“ Tovarnik – udruga mladih)

**5. SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVE DJELATNOSTI** (npr. Hitna pomoć, javno zdravstvo, socijalna služba, zaštita bilja i okoliša, javna poduzeća za održavanje komunalne infrastrukture – vodovod, kanalizacija, čistoća, groblja, te pravne osobe koje se bave građevinskim, turističkim i drugim djelatnostima od interesa za zaštitu i spašavanje)

**Od službi i pravnih osoba koje se zaštitom i spašavanjem bave u okviru redovne djelatnosti, na području Općine Tovarnik nema, ali ima inih koje su od značaja za sustav zaštite i spašavanja:.**

* Agro – Tovarnik, poljoprivredno poduzeće
* PZ Ilača
* „Kožul“ Tovarnik, građevinski obrt
* „Filić“ Ilača, prijevoznički obrt
* „Bruner“ Ilača, trgovački obrt
* Pekarna „Tovarnik“
* „Izlazeće sunce“ Tovarnik, ugostiteljski obrt
* „Noturno“ Tovarnik, ugostiteljski obrt

**NAPOMENA**: Sastavni dio ovih Smjernica je izvod iz Proračuna po pozicijama namijenjenim za razvoj pojedinih dijelova – operativnih snaga – jedinstvenog sustava zaštite i spašavanja.

**PREDSJEDNIK OPĆINSKOG VIJEĆA**

**Marinko Beljo**